প্রোটিয়াদের বিরুদ্ধে টি-২০ সিরিজের জন্য দল ঘোষণা করল ভারত!

ওয়েব ডেস্ক : দক্ষিণ আফ্রিকার (South Africa) বিরুদ্ধে চলছে ওডিআই সিরিজ। তার পরেই আগামী ৯ ডিসেম্বর থেকে শুরু হবে টি-২০ সিরিজ (T20 Series)। সেই সিরিজের জন্য ঘোষণা হল ১৫ জনের দল। তবে সব থেকে ভালো বিষয় হল। এই দলে রয়েছেন শুভমন গিল (Shubman Gill)। দলে জায়গা পেয়েছেন হার্দিক পাণ্ডিয়াও (Hardik Pandya)। কিন্তু এই দল থেকে বাদ পড়লেন রিঙ্কু সিং (Rinku Singh) ও ঋষভ পন্থ (Risabh Pant)।

দক্ষিণ আফ্রিকার বিরুদ্ধে প্রথম টেস্টে মাত্র তিন বল খেলে মাঠ ছাড়তে হয়েছিল শুভমন গিলকে (Shubman Gill)। সেই কারণে টেস্ট সিরিজ খেলতে পারেননি তিনি। এমনকি ওয়ানডে সিরিজ থেকেও ছিটকে গিয়েছেন তিনি। বর্তমানে বেঙ্গালুরু সেন্টার অফ এক্সেলেন্সে রিহ্যাব শুরু করেছেন গিল। সেখানে করছেন ব্যাটিংও। জানা যাচ্ছে, এই মুহূর্তে গিলের জন্য সংশয়ের কিছু নেই। কিন্তু অজিত আগরকর ভারতের টেস্ট অধিনায়কের নিয়মিত খবর রাখছেন। তবে ঝুঁকির কিছু দেখলে ম্যানেজমেন্ট গিলকে প্রথম ম্যাচে নাও খেলাতে পারে বলে সূত্রের খবর।

আরও খবর : কোহলি, রুতুরাজের সেঞ্চুরি! প্রোটিয়াদের পাহাড়প্রমাণ টার্গেট দিল ভারত

অন্যদিকে, গত এশিয়া কাপে শ্রীলঙ্কার বিরুদ্ধে খেলার সময় চোট পেয়েছিলেন ভারতীয় অলরাউন্ডার হার্দিক পাণ্ডিয়া (Hardik Pandya)। তার পর থেকে জাতীয় দলের হয়ে তাঁকে আর মাঠে নামতে দেখা যায়নি। তবে চোট সারিয়ে তিনি খেলেছেন সৈয়দ মুস্তাক আলি ট্রফিতে। সেখানে বরোদাকে জিতিয়েছেন তিনি। করেছিলেন ৪২ বলে ৭৭ রান। তার পরেই এবার দক্ষিণ আফ্রিকার বিরুদ্ধে টি২০ সিরিজে জাতীয় দলে কামব্যাক করতে চলেছেন তিনি। তবে হার্দিক ফেরায় বাদ পড়েছেন অলরাউন্ডার নীতীশ কুমার। তবে ১৫ জনের এই দল থেকে বাদ পড়েছেন রিঙ্কু সিং। এর ফলে ক্রিকেট বিশেষজ্ঞরা মনে করছেন, আগামী বছর হতে চলা টি-২০ বিশ্বকাপে দলে জায়গা নাও পেতে পারেন তিনি। অন্যদিকে দল থেকে বাদ পড়েচেন ঋষভ পন্থও।

অন্যদিকে নির্বাচকরা উইকেটকিপার ব্যাটার সঞ্জু স্যামসন ও জিতেশ শর্মার উপরে ভরসা রেখেছেন। অলরাউন্ডারের দলে রাখা হয়েছে শিবম দুবেকেও। দক্ষিণ আফ্রিকার বিরুদ্ধে একদিনের সিরিজে বিশ্রামে থাকলেও, টি২০ সিরিজে ফিরছেন জশপ্রীত বুমরা। পেসারদের মধ্যে আরও রয়েছেন অর্শদীপ সিং, হর্ষিত রানা। আর স্পিনারদের মধ্যে রয়েছেন কুলদীপ যাদব, অক্ষর প্যাটেল, ওয়াশিংটন সুন্দররা।

দেখে নেওয়া যাক ভারতীয় দলে কারা কারা জায়গা পেলেন…

সূর্যকুমার যাদব (অধিনায়ক), শুভমান গিল (সহ-অধিনায়ক), অভিষেক শর্মা, তিলক বর্মা, হার্দিক পাণ্ডিয়া, শিবম দুবে, অক্ষর প্যাটেল, জিতেশ শর্মা (উইকেটরক্ষক), সঞ্জু স্যামসন (উইকেটরক্ষক), জশপ্রীত বুমরাহ, বরুণ চক্রবর্তী, অর্শদীপ সিং, কুলদীপ যাদব, হর্ষিত রানা, ওয়াশিংটন সুন্দর।