প্রোটিয়াদের বিরুদ্ধে সিরিজের আগে খুশির খবর ভারতীয় দলে!

ওয়েব ডেস্ক : ৯ ডিসেম্বর থেকে শুরু হচ্ছে ভারত-দক্ষিণ আফ্রিকার মধ্যে টি২০ সিরিজ (India vs South Africa t20 series)। কিন্তু তার আগেই খুশির খবর ভারতীয় (India) দলে। কারণ দলে যোগ দিলেন ভারতের টেস্ট ও ওয়ানডে দলের অধিনায়ক শুভমন গিল (Shubman Gill)। এর ফলে সিরিজের আগে ভারতীয় শিবিরে আত্মবিশ্বাস বাড়বে বলেই মনে করা হচ্ছে।

দক্ষিণ আফ্রিকার বিরুদ্ধে প্রথম টেস্টে ইডেনে মাত্র তিন বল খেলেছিলেন গিল(Shubman Gill)। তার পরে ঘাড়ের ব্যাথার কারণে তাঁকে মাঠ ছাড়তে হয়েছিল। এমনকি কলকাতায় এক বেসরকারি হাসপাতালেও ভর্তি থাকতে হয়েছিল তাঁকে। যার কারণে টেস্ট ও ওয়ানডে সিরিজে খেলতে পারেননি তিনি। তবে সম্প্রতি বেঙ্গালুরুতে রিহ্যাব শুরু করেছিলেন তিনি। তা সম্পন্ন করার পর রবিবার ভারতীয় দলে যোগ দিয়েছেন গিল। সোমবারও অনুশীলনে নামবেন বলে জানা যাচ্ছে।

আরও খবর : সেঞ্চুরি না করেও বিশ্বরেকর্ড বিরাটের! পন্টিংকে টপকে হলেন নম্বর ওয়ান

সম্প্রতি একটি ভিডিও ভাইরাল হয়েছে। তাতে গিলকে (Shubman Gill) তাঁর সতীর্থ অভিষেক শর্মার পাশে টিম বাসে বসে থাকতে দেখা গিয়েছে। তাতে নেটিজেনরা তাঁকে দলে প্রত্যাবর্তনের জন্য শুভেচ্ছা জানিয়েছেন। বেঙ্গালুরুর সেন্টার অফ এক্সেলেন্সের চিকিৎসকরা জানিয়েছেন, তিন ফরম্যাটে খেলার জন্য সুস্থ হয়ে উঠেছেন শুভমন।

অন্যদিকে, দক্ষিণ আফ্রিকার বিরুদ্ধে টেস্ট সিরিজে হোয়াইটওয়াশ হয়েছে ভারত। তবে একদিনের সিরিজে বিরাট কোহলি ও রোহিত শর্মার দাপটে সিরিজ জিতেছে ভারত (India)। তবে এবার ৯ ডিসেম্বর থেকে পরীক্ষার মুখোমুখি হতে চলেছে সূর্যকুমারের ভারত। এর পরেই রয়েছে নিউজিল্যান্ডের বিরুদ্ধে সিরিজ। সেটি হবে ভারতেই। তা শেষ হলেই আসর বসবে টি২০ বিশ্বকাপের। ফলে এই বড় টুর্নামেন্টের আগে এই দু’টি সিরিজ যে গতবারের চ্যাম্পিয়নদের বিশ্বকাপের প্রস্তুতি, তা নিয়ে আর আলাদা কিছু বলা নেই। তবে আসন্ন সিরিজে ভারতীয় ক্রিকেটাররা কেমন পারফর্ম করেন এখন সেটাই দেখার বিষয়।